

**Anness II: Inizjattivi REFIT[[1]](#footnote-1)**

| **Nru** | **Titolu** | **Deskrizzjoni[[2]](#footnote-2)** |
| --- | --- | --- |
| **Spinta ġdida għall-Impjiegi, it-Tkabbir u l-Investiment** | | |
|  | **Segwitu tal-Kontroll tal-Idoneità tar-Rappurtar u l-Monitoraġġ Ambjentali** | **Inizjattiva biex jiġu ssimplifikati r-rekwiżiti b’segwitu għal Kontroll tal-Idoneità dwar ir-Rappurtar u l-Monitoraġġ Ambjentali** (Art. 95, 175, 192 TFUE, Q1 2018) |
| **Suq Uniku Diġitali Konness** | | |
|  | **Informazzjoni tas-Settur Pubbliku** | **Rieżami tad-Direttiva 2013/37/UE dwar l-użu mill-ġdid tal-informazzjoni tas-settur pubbliku ser joħloq opportunitajiet biex id-*data* governattiva tinfetaħ għall-benefiċċju tas-soċjetà, jitnaqqsu l-ispejjeż regolatorji u tkun issimplifikata l-leġiżlazzjoni eżistenti** (leġiżlattiva, inkluż valutazzjoni tal-impatt, Art. 114 TFUE, Q2 2018) |
| **Unjoni tal-Enerġija Reżiljenti li jkollha Politika Progressiva dwar it-Tibdil fil-Klima** | | |
|  | **Rieżami tas-Sistema ta’ Kontroll tas-Sajd** | **Abbażi tar-riżultati tal-valutazzjoni SWD(2017)134 final, l-inizjattiva għandha l-għan li tissimplifika l-qafas leġiżlattiv attwali (ir-Regolament tal-Kunsill (KE) Nru 1224/2009, ir-Regolament tal-Kunsill (KE) Nru 768/2005, ir-Regolament tal-Kunsill (KE) Nru 1005/2008), u li tagħmlu aktar effettiv billi pereżempju jiġu ssimplifikati r-regoli, jiġi armonizzat il-katalogu ta’ ksur serju, jitnaqqsu l-piżijiet amministrattivi, u tingħata promozzjoni għall-użu ta’ għodod tal-IT armonizzati. Din l-inizjattiva twieġeb għal opinjoni tal-Pjattaforma REFIT** )(leġiżlattiva, inkluż valutazzjoni tal-impatt, Art. 43 TFUE, Q2 2018) |
| **Suq Intern Aktar Ġust u Aktar Profond b'Bażi Industrijali Msaħħa** | | |
|  | **Ir-rikonoxximent ta’ dokumenti tat-trasport elettroniċi għat-trasport tal-merkanzija mill-awtoritajiet pubbliċi u/jew is-sħab kummerċjali** | **L-inizjattiva se jkollha l-għan li tisfrutta l-potenzjal tad-diġitalizzazzjoni fis-settur tat-trasport permezz tat-trawwim ta’rikonoxximent tad-dokumenti tat-trasport tal-merkanzija f’forma elettronika mill-awtoritajiet u/jew sħab kummerċjali, u l-użu usa’ tagħhom mill-operaturi tat-trasport**(leġiżlattiva, inkluż valutazzjoni tal-impatt, Art. 91 TFUE, Q2 2018) |
|  | **L-inizjattiva ta’ Punt Uniku ta’ Kuntatt Marittimu** | **Reviżjoni tad-Direttiva 2010/65/UE dwar il-Formalitajiet ta’ Rappurtar għal bastimenti li jaslu fi u/jew jitilqu minn portijiet tal-Istati Membri** (leġiżlattiva, inkluż valutazzjoni tal-impatt, Art. 100(2) TFUE, Q2 2018) |
|  | **L-investimenti tat-TEN-T** | **Ir-Regolament dwar miżuri ta’ simplifikazzjoni għal implimentazzjoni aktar rapida tal-proġetti ta’ interess komuni fin-Netwerk tat-Trasport Trans-Ewropew** (leġiżlattiva, inkluż valutazzjoni tal-impatt, Art. 171–172 TFUE, Q1 2018) |
|  | **Arranġamenti ġenerali għad-dazju tas-sisa[[3]](#footnote-3)** | **Reviżjoni tad-Direttiva 2008/118/KE biex jiġu allinjati u tiġi żgurata koerenza bejn il-leġiżlazzjoni tad-dwana u tas-sisa, titjieb iċ-ċertezza tad-dritt u tiġi żgurata l-applikazzjoni uniformi tal-leġiżlazzjoni tal-UE** (leġiżlattiva, inkluż valutazzjoni tal-impatt; Art. 113 TFUE; Q1/2018). |
| **Żona ta’ Ġustizzja u Drittijiet Fundamentali Bbażata fuq il-Fiduċja Reċiproka** | | |
|  | **Patt ġdid għall-Konsumaturi** | **Reviżjoni mmirata tad-direttivi tal-konsumatur tal-UE b’segwitu għall-Kontroll tal-Idoneità tal-liġijiet tal-UE dwar il-konsumatur u l-kummerċjalizzazzjoni ffinalizzat fit-23 ta’ Mejju 2017. Inizjattiva biex tiġi ffaċilitata l-koordinazzjoni u l-azzjoni effettiva minn awtoritajiet nazzjonali tal-konsumatur fil-livell tal-UE u tissaħħaħ l-azzjoni pubblika ta’ infurzar u l-protezzjoni aħjar tad-drittijiet tal-konsumatur** (leġiżlattiva, inkluż valutazzjoni tal-impatt, Art 114 TFUE, Q1 2018) |
|  | **Karti tal-identità u Dokumenti ta’ Residenza** | **Inizjattiva Leġiżlattiva biex tittejjeb is-sigurtà tal-karti tal-identità u dokumenti ta’ residenza ta’ ċittadini tal-UE u l-membri tal-familja tagħhom li mhumiex mill-UE. Din l-inizjattiva twieġeb għal opinjoni tal-Pjattaforma REFIT.** (leġiżlattiva, inkluż valutazzjoni tal-impatt, Art. 21 u/jew 77(3) TFUE, Q2 2018) |
|  | **Reviżjoni tar-Regolament dwar in-notifika ta’ dokumenti** | **Ir-reviżjoni tar-Regolament (KE) Nru 1393/2007 dwar in-notifika fl-Istati Membri ta’ dokumenti ġudizzjarji u extra-ġudizzjarji fi kwistjonijiet ċivili jew kummerċjali (notifika ta’ dokumenti)** (leġiżlattiva, inkluż valutazzjoni tal-impatt, Art. 81(2) TFUE, Q2 2018). |
|  | **Reviżjoni tar-Regolament dwar il-kumpilazzjoni ta' xhieda** | **Ir-reviżjoni tar-Regolament dwar il-kumpilazzjoni ta' xhieda** (leġiżlattiva, inkluż valutazzjoni tal-impatt, Art. 81(2) TFUE, Q2 2018) |
|  | **Dokument tal-Ivvjaġġjar ta' Emerġenza** | **Rieżami tal-Proposta għal Direttiva tal-Kunsill biex tissostitwixxi d-Deċiżjoni dwar l-istabbiliment ta’ dokument tal-ivvjaġġar ta’ emerġenza** (leġiżlattiva, inkluż impatt ta’ valutazzjoni, Art. 23 TFUE, Q2 2018) |

1. Dan l-anness jelenka l-inizjattivi leġiżlattivi skont REFIT maħsuba għall-adozzjoni fl-2018. Huwa jikkomplementa l-punti elenkati b’inizjattivi ġodda fl-Anness I [↑](#footnote-ref-1)
2. F’dan l-Anness il-Kummissjoni tipprovdi aktar informazzjoni, sakemm hija disponibbli, dwar l-inizjattivi inklużi fil-Programm ta’ Ħidma tagħha, f’konformità mal-Ftehim Interistituzzjonali dwar it-Tfassil Aħjar tal-Liġijiet. Din l-informazzjoni li hija pprovduta f’parentesi taħt id-deskrizzjoni ta’ kull inizjattiva, hija biss indikattiva u soġġetta għal tibdil matul il-proċess ta’ tħejjija, b’mod partikolari fid-dawl tal-eżitu ta’ proċess ta’ valutazzjoni tal-impatt. [↑](#footnote-ref-2)
3. L-arranġamenti ġenerali għad-dazju tas-sisa kienu diġà inklużi fl-Anness II tal-Programm ta’ Ħidma tal-Kummissjoni tal-2017 [↑](#footnote-ref-3)